**Հ Ի Մ Ն Ա Վ Ո Ր ՈՒ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ**

**ԳՅՈՒՂԱՏՆՏԵՍԱԿԱՆ ԿԵՆԴԱՆԻՆԵՐԻ ՀԻՎԱՆԴՈՒԹՅՈՒՆՆԵՐԻ ԼԱԲՈՐԱՏՈՐ ԱԽՏՈՐՈՇՄԱՆ ԵՎ ԿԵՆԴԱՆԱԿԱՆ ԾԱԳՈՒՄ ՈՒՆԵՑՈՂ ՀՈՒՄՔԻ ԵՎ ՆՅՈՒԹԻ ԼԱԲՈՐԱՏՈՐ ՓՈՐՁԱՔՆՆՈՒԹՅԱՆ ՄԻՋՈՑԱՌՈՒՄՆԵՐԻ**

**ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

**ՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

Գյուղատնտեսական կենդանիների հիվանդությունների լաբորատոր ախտորոշման և կենդանական ծագում ունեցող հումքի և նյութի լաբորատոր փորձաքննության միջոցառումների ծրագրի (այսուհետ՝ Ծրագիր) իրականացումն ուղղված է հանարպետությունում անասնահամաճարակային իրավիճակի, կենդանական ծագման հումքի և նյութի անվտանգության բարելավմանը և վերահսկմանը։

Ծրագրի իրականացումը վերապահված է Հայաստանի Հանրապետության սննդամթերքի անվտանգության տեսչական մարմնի «Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» պետական ոչ առևտրային կազմակերպությանը այսուհետ՝ Կազմակերպություն), Հայաստանի Հանրապետության կառավարության 2005 թվականի հունվարի 13-ի N 103-Ն որոշման համաձայն։

Սույն նախագծի ընդունման անհրաժեշտությունը բխում է «Անասնաբուժության մասին» օրենքի 6-րդ հոդվածի 2-րդ մասի 3.1-րդ կետից։

Միաժամանակ  նախագծի ընդունումն ապահովում է ՀՀ վարչապետի 2022 թվականի օգոստոսի 8-ի ««Սննդամթերքի անվտանգության մասին» օրենքում լրացումներ կատարելու մասին», «Սննդամթերքի անվտանգության պետական վերահսկողության մասին» օրենքում լրացումներ և փոփոխություն կատարելու մասին», «Անասնաբուժության մասին» օրենքում փոփոխություններ և լրացումներ կատարելու մասին» և «Բուսասանիտարիայի մասին» օրենքում լրացումներ և փոփոխություն կատարելու մասին» Հայաստանի Հանրապետության օրենքների կիրարկումն ապահովող միջոցառումների ցանկը հաստատելու մասին» N 907-Ա որոշման հավելվածի 16-րդ կետի կատարումը։

1. **Ընթացիկ իրավիճակը և խնդիրները**

**Սույն նախագծի ընթացիկ իրավիճակը կայանում է նրանում, որ ՀՀ կառավաության 2012 թվականի ապրիլի 8-ի ««2012–2014 թվականների գյուղատնտեսական կենդանիների հիվանդությունների լաբորատոր ախտորոշման և կենդանական ծագում ունեցող հումքի և նյութերի, բույսերի կարանտինի, գյուղմշակաբույսերի և բույսերի պաշտպանության միջոցների լաբորատոր փորձաքննությունների իրականացում» ծրագրիը հաստատելու մասին» N 494-Ն որոշումը, համաձայն «Նորմատիվ իրավական ակտերի մասին» ՀՀ օրենքի 37-րդ հոդվածի 2-րդ մասի, համարվում է ժամկետային և ն**ման դեպքում նորմատիվ իրավական ակտն ուժը կորցրած ճանաչելու վերաբերյալ առանձին նորմատիվ իրավական ակտ չի ընդունվում:

Հարկ է նշել, որ հանրապետությունում յուրաքանչյուր տարի «Պետական բյուջեի մասին» ՀՀ օրենքով ծրագրի գծով սահմանվող միջոցների հաշվին իրականացվում է կենդանիների հիվանդությունների (այդ թվում` թռչունների, մուշտակամորթ գազանների, ձկների և մեղուների) լաբորատոր ախտորոշում, փորձաքննության ենթակա կենդանական ծագման հումքի և նյութի լաբորատոր փորձաքննություն 1116 ծրագրի «**Գյուղատնտեսական կենդանիների հիվանդությունների լաբորատոր ախտորոշման, կենդանական ծագում ունեցող հումքի և նյութի լաբորատոր փորձաքննություններ**» պետական պատվերի 11003 միջոցառման շրջանակներում:

Ծրագրի հետագա ֆինանսավորման համար անհրաժեշտ է ապահովել իրավական հիմքը։

1. **Կարգավորման նպատակը և բնույթը**

Ծրագրի իրականացման անհրաժեշտությունը միտված է՝

1. անասնահամաճարակային իրավիճակի բարելավմանը և վերահսկմանը,
2. կենդանական ծագման հումքի և նյութի անվտանգության ապահովմանը,
3. բնակչության շրջանում կենդանիների և մարդկանց համար ընդհանուր վարակիչ հիվանդությունների դեպքերի կանխարգելմանը:

**Սույն նախագիծն ապահովում է իրավական ակտ, որի համաձայն ծրագրի շրջանակներում նախատեսված միջոցառումների իրականացման համար** յուրաքանչյուր տարի մշակվում և կազմվում է բյուջետային հայտ։ Ծրագրի իրականացումը շարունակական գործընթաց է, որը նպատում է անասնահամաճարակային իրավիճակ բարելավմանը և կենդանական ծագման հումքի և նյութի անվտանգության ապահովմանը:

Միաժամանակ նախագծի ընդունմամբ լրացուցիչ ֆինանսական միջոցների անհրաժեշտություն չի առաջանում՝ պետական բյուջեում եկամուտների և ծախսերի էական ավելացում կամ նվազում չի նախատեսվում:

1. **Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է ՀՀ էկոնոմիկայի նախարարության կողմից։

1. **Ծրագրի ֆինանսավորումը և իրականացված միջոցառումների քանակն**

**ըստ տարիների**

Ծրագիրն իրականացվում է յուրաքանչյուր տարի «Պետական բյուջեի մասին» ՀՀ օրենքով ծրագրի գծով սահմանվող միջոցների հաշվին։

Ծրագրի ֆինանսավորումը և իրականացված միջոցառումների քանակն ըստ վերջին 4 տարիների՝

2019 թվականին ծրագրի պետական բյուջեն ՀՀ կառավարության 2018 թվականի դեկտեմբերի 27-ի N 1515-Ն որոշման համաձայն կազմել է 259 565,8 հազ. դրամ, իրականացվել է 801377 հատ փորձաքննություն,

2020 թվականին ծրագրի պետական բյուջեն ՀՀ կառավարության 2019 թվականի դեկտեմբերի 26-ի N 1919-Ն որոշման համաձայն կազմել է 338 919,4 հազ. դրամ, իրականացվել է 890631 հատ փորձաքննություն,

2021 թվականին ծրագրի պետական բյուջեն ՀՀ կառավարության 2020 թվականի դեկտեմբերի 30-ի N 2215-Ն որոշման համաձայն կազմել է 338 919,4 հազ. դրամ, իրականացվել է 895191 հատ փորձաքննություն,

2022 թվականին ծրագրի պետական բյուջեն ՀՀ կառավարության 2021 թվականի դեկտեմբերի 23-ի N 2121-Ն որոշման համաձայն կազմել է 338 919,4 հազ. դրամ, որից ինը ամսվա դրությամբ իրականացվել է 573286 հատ փորձաքննություն։

1. **Կապը կառավարության ծրագրի և ռազմավարական ծրագրերի հետ**

Համաձայն ՀՀ կառավարության ծրագրի մասին ՀՀ կառավարության 2021 թվականի օգոստոսի 18-ի N 1363-Ա որոշման 2.4-րդ կետի՝ Գյուղատնտեսությունը բաժնի ապահովել կենդանիների և բույսերի հիվանդությունների կանխարգելման արդյունավետ համակարգի ներդրումը:

1. **Ակնկալվող արդյունքը**

Նախագծի ընդունման արդյունքում հանրապետությունում կենդանիների վարակիչ հիվանդությունների նկատմամբ կայուն անասնահամաճարակային վիճակի բարելավում և վերահսկում, անասնաբուժասանիտարական տեսակետից բարձրորակ անասնապահական հումքի և մթերքի արտադրության արտահանման և ներկրման գործընթացի խթանում, կայուն միջպետական տնտեսական կապերի հաստատում։

Սույն նախագծի ընդունումն անհրաժեշտ նախապայման է 1116 ծրագրի 11003 միջոցառման հետագա ֆինանսավորման համար, որն իր հերթին ապահովում է նաև «Գյուղատնտեսական կենդանիներ պատվաստում» ծրագրով նախատեսված ախտորոշիչ միջոցառումների կատարումը։